Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 319/09)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

ILMOITUS VAKIOMUUTOKSESTA YHTENÄISEEN ASIAKIRJAAN

”Zala / Zalai”

PDO-HU-A1502-AM02

Tiedonannon päivämäärä: 25.5.2022

HYVÄKSYTYN MUUTOKSEN KUVAUS JA PERUSTELUT

Lupa käyttää rajattua tuotantoaluetta pienempiä maantieteellisiä yksiköitä alkuperänimityksen ”Zala” yhteydessä (”Kis-Balaton”, ”Csáford” ja ”Aranyod”)

a) Tuote-eritelmän kohdat, joita muutos koskee: — VIII. Lisäedellytykset

b) Yhtenäisen asiakirjan muutettavat kohdat — 9 luku, Lisäedellytykset ja merkitsemistä koskevat säännöt

c) Perustelut: Kyseisissä kunnanosissa (Csáford ja Aranyod) ja Kis-Balatonin piirikunnassa tuottajille tarjoutuu tilaisuus hyötyä yhdenmukaisesta ulkoasusta.

YHTENÄINEN ASIAKIRJA

1. Nimi/nimet

Zala

Zalai

2. Maantieteellisen merkinnän tyyppi:

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

8. Helmeilevä viini

4. Viini(e)n kuvaus

1. Viini – valkoinen (raikas, kuiva, kevyt)

LYHYT KIRJALLINEN KUVAUS

Raikkaat, kuivat ja kevyet valkoviinit: Vihreä-valkoisia, vaalean oljenkeltaisia, kevyitä, eloisia valkoviinejä. Viinit ovat hentoja, mutta yleensä niille on luonteenomaista eloisa hapokkuus. Usein on havaittavissa vivahteita perinteisestä kypsytyksestä puutynnyreissä, mutta tämä ei vähennä viinien raikkautta. Jälkimaku on kohtalaisen pitkä, ja lajikeperäiset vivahteet ovat yleensä hyvin tunnistettavia. Yksinkertaisia, yleistajuisia ja helposti kulutettavia viinejä, jotka saatetaan markkinoille nuorina mutta joiden laatu ei heikkene, vaikka niitä kypsytettäisiin 1–2 vuotta. Hyväntuoksuisten lajikkeiden viinit ovat elegantteja ja melko hillittyjä, ja niillä on lajikkeelle ominainen aromi, mutta niiden happorakenne tekee niistä pirteitä, raikkaita ja hyvin säilyviä.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

2. Viini – valkoinen (monivivahteinen, täyteläisempi, kypsytetty)

LYHYT KIRJALLINEN KUVAUS

Monivivahteiset, täyteläisemmät ja kypsytetyt valkoviinit: Vihertävän- tai oljenkeltaisia viinejä, joissa on vivahteita tynnyrikypsytyksestä mutta vain harvoin vivahteita kypsytyksestä uusissa tammitynnyreissä. Monivivahteisuutta aiheuttaa rypäleistä peräisin oleva selkeä lajikkeelle tyypillinen luonne, eloisa ja voimakas happoisuus, ei kovin suolainen mutta selkeän mineraalinen maku sekä kypsytyksen aikana kehittyvä aromi ja maku. Pieni jäännössokerimäärä tekee näistä viineistä joskus harmonisempia. Tuoksussa ja maussa on usein valkolihaisten hedelmien ja sitrushedelmien aromeja. Kypsytyksen jälkeen viineihin kehittyy elegantteja sävyjä ja maku muuttuu täyteläisimmilleen 3–4 vuoden iässä. Erinomaisia viinejä, joita voidaan valmistaa ilman erityistä kellaritekniikkaa.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

3. Viini – rosee

LYHYT KIRJALLINEN KUVAUS

Viinit ovat väriltään hyvin moninaisia. Väri voi olla hennon vaaleanpunaista, lohenpunaista, sipulinkuoren väristä, mansikan leikkuupinnan väristä, tummempaa korallinväriä tai kirsikanpunaista. Aromi on voimakas ja erityisen hedelmäinen (kirsikkaa, hapankirsikkaa, karhunvatukkaa, herukkaa, luumua). Viinit ovat eloisia ja sopivan happamuutensa ansiosta raikkaita ja pirteitä. Maku on rypäleinen, hedelmäinen ja kevyt, alkoholipitoisuus ei ole liian korkea. Tanniinipitoisuus riippuu teknologiasta, mutta tanniinit ovat yleensä lempeitä, pikemminkin hienovaraisia kuin dominoivia.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

4. Viini – punainen (pirteä, hedelmäinen)

LYHYT KIRJALLINEN KUVAUS

Pirteät ja hedelmäiset punaviinit: Väri on hennon rubiinin, rubiinin tai syvän rubiinin punainen, ja siinä on usein myös purppuranpunaisia sävyjä. Tuoksu on yksinkertainen, hedelmäinen (kirsikkaa, hapankirsikkaa, luumua) ja nuorekas, harvemmin mausteisiin viittaava. Viinissä on puutynnyrikypsytyksen vivahteita vain satunnaisesti. Tanniinit ovat yhä melko karkeita, mutta niiden määrä on kohtuullinen. Hapot ovat yleensä eloisia, eikä omenahappo hajoa. Viinit on tarkoitettu välittömään kulutukseen, ja niiden alkoholipitoisuus on alhainen. Niitä voi kuitenkin vanhentaa 1–2 vuotta.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra)

5. Viini – punainen (keskitäyteläinen, täyteläinen ja kypsytetty)

LYHYT KIRJALLINEN KUVAUS

Keskitäyteläiset, täyteläiset ja kypsytetyt punaviinit: Väri on haalean rubiinin, rubiinin, syvän rubiinin tai erittäin syvän granaatin punainen. Maku on täyteläinen ja monivivahteinen, ja rypälelajikkeesta peräisin oleva hedelmäinen luonne dominoi. Kun omenahappo on osittain tai kokonaan hajonnut, happamuus on suurelta osin luonteikasta, mutta herkkää ja harmonista. Tanniinit ovat kypsiä ja vanhentuneita, ja niiden määrä harvoin dominoi. Viinejä kypsytetään yleensä puutynnyreissä, mutta tammen maku ei ole hallitseva. Jos viinivuosi on hyvä, viinejä voidaan kypsyttää jopa 4–5 vuoden ajan.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra)

6. Viini – Siller

LYHYT KIRJALLINEN KUVAUS

Luokkansa mukaisesti eloisa, kuulaan kirsikanvärinen tai vaalean rubiininvärinen. Nopean valmistusprosessin ansiosta tuoksu ja aromi on erityisen hedelmäinen ja pirteä (vadelmaa, hapankirsikkaa, herukkaa). Alkoholipitoisuus on melko matala; keveys ja harmonisuus johtuvat eloisista mutta hienoista hapoista ja hillityistä tanniineista. Viinit on tarkoitettu välittömään kulutukseen. Niitä voi kuitenkin vanhentaa 1–1,5 vuotta.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra)

7. Laatukuohuviini – valkoinen

LYHYT KIRJALLINEN KUVAUS

Pääasiassa väriltään valkoista, voimakkaan ja eloisan hapokasta, tyypillisesti hedelmäistä, mukana sitrushedelmien vivahteita, raikasta. Sinisistä rypäleistä valmistetuissa kuohuviineissä on vadelman ja hapankirsikan aromeja. Hyvin hiilihapokas, jatkuvasti vaahtoava, hienorakenteinen ja suussa sulava. Yleensä kypsentämättömiä, keveitä, elegantteja.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Vähimmäishappopitoisuus 4,6 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

8. Laatukuohuviini – rosee

LYHYT KIRJALLINEN KUVAUS

Zala-roseekuohuviinien väri vaihtelee kirkkaan lohenpunaisesta haalean vaaleanpunaiseen. Aromille on ominaista punaisten marjojen (kirsikkaa, hapankirsikkaa) keskivoimakas hedelmäisyys. Zala-roseekuohuviinien maulle on luonteenomaista kypsät pyöreät hapot.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Vähimmäishappopitoisuus 4,6 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

9. Laatukuohuviini – punainen

LYHYT KIRJALLINEN KUVAUS

Rubiininpunainen väri, jossa voi olla punaisia ja purppuranpunaisia sävyjä. Tuoksussa ovat hallitsevana piirteenä punaiset hedelmät. Pyöreiden happojen ja kohtalaisen tanniinipitoisuuden ansiosta punaisissa Zala-kuohuviineissä on hedelmäisiä makuja.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Vähimmäishappopitoisuus 4,6 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

10. Helmeilevä viini – valkoinen

LYHYT KIRJALLINEN KUVAUS

Vaaleanvihreä – vaalean oljenkeltainen – oljenkeltainen, ei kovin hapokas, melko alhainen alkoholipitoisuus, kuiva, puolimakea tai makea, luonteenomainen tuoreen rypäleen aromi ja maku, raikas ja pirteä, kevyesti ja kohtalaisen pitkään kuohuva.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

11. Helmeilevä viini – rosee

LYHYT KIRJALLINEN KUVAUS

Roseenväriset helmeilevät Zala-viinit ovat kirkkaan lohenpunaisia, vaaleanpunertavin vivahtein. Aromille on ominaista punaisten marjojen (kirsikkaa, hapankirsikkaa) keskivoimakas hedelmäisyys. Roseenväriselle helmeilevälle Zala-viinille on ominaista kypsät ja pyöristetyt hapot.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

12. Helmeilevä viini – punainen

LYHYT KIRJALLINEN KUVAUS

Viinille on ominaista rubiininpunainen väri, jossa on punaisia ja purppuranpunaisia sävyjä. Tuoksussa ovat hallitsevana piirteenä punaiset hedelmät. Punaisia helmeileviä Zala-viinejä hallitsevat hedelmäiset maut, jotka johtuvat pyöreistä hapoista ja kohtalaisesta tanniinipitoisuudesta.

* Kokonaisalkoholipitoisuuden ja kokonaisrikkidioksidipitoisuuden enimmäismäärään sovelletaan Euroopan unionin lainsäädännössä vahvistettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

5. Viininvalmistusmenetelmät

5.1. Erityiset viininvalmistusmenetelmät

1. Rypäleiden tuotantosäännöt (1)

Viljelykäytäntö

1. Viiniköynnösten viljelymenetelmä ja istutustiheys: a) 1. elokuuta 2010 jälkeen tehdyt istutukset: i) Istutustiheys 1. Viiniköynnösten lukumäärän on oltava vähintään 2 381 köynnöstä hehtaaria kohden ja enintään 7 000 köynnöstä hehtaaria kohden. 2. Viljelmien rivivälin on oltava vähintään 1 metri ja enintään 3,5 metriä. 3. Köynnösten välin on oltava vähintään 0,6 metriä ja enintään 1,2 metriä. ii) Sallitut viljelymenetelmät: Moser (paranneltu menetelmä), sateenvarjo, Sylvoz, keskikorkea ja korkea cordon, Guyot, perinteinen viljelymenetelmä – Goblet b) ennen 1. elokuuta 2010 tehdyt istutukset: kaikki viljelmät tuotannon loppuun tai vuoteen 2030 saakka.

2. Sadonkorjuu: a) käsin tai koneellisesti b) jääviinien, valikoidun sadon viinin, myöhäisen sadonkorjuun viinin ja laatukuohuviinien osalta sallitaan ainoastaan korjuu käsin.

3. Sadonkorjuupäivän vahvistaminen: kun korjattavien rypäleiden sokeripitoisuus on 9,0 til-%.

2. Rypäleiden tuotantosäännöt (2)

Viljelykäytäntö

1. Rypäleiden laatu (vähimmäissokeripitoisuus Unkarin rypälemehuasteikon (MM) mukaan ja potentiaalinen vähimmäisalkoholipitoisuus): a) Valkoviinit: i) Myöhäisen sadonkorjuun viini: 15 til-% (22,9 °MM) ii) Valikoidun sadon viini: 13 til-% (22,2 °MM) iii) Jääviini: 16,66 til-% (25 °MM) iv) Kaikissa muissa tapauksissa: vähintään 9,00 til-% (14,9 °MM) b) Punaviinit: i) Myöhäisen sadonkorjuun viini: 15 til-% (22,9 °MM) ii) Valikoidun sadon viini: 13 til-% (22,2 °MM) iii) Kaikissa muissa tapauksissa: vähintään 9,00 til-% (14,9 °MM) c) Roseeviinit: i) Valikoidun sadon viini: 12,08 til-% (19 °MM) ii) Kaikissa muissa tapauksissa: vähintään 9,00 til-% (14,9 °MM)

5.2. Enimmäistuotokset

1. Viini 100 hl/ha

2. Viini – sadonkorjuu käsin 14 000 kg rypäleitä/ha

3. Viini – koneellinen sadonkorjuu 13 500 kg rypäleitä/ha

4. Helmeilevä viini 100 hl/ha

5. Helmeilevä viini – sadonkorjuu käsin 14 000 kg rypäleitä/ha

6. Helmeilevä viini – koneellinen sadonkorjuu 13 500 kg rypäleitä/ha

7. Laatukuohuviini 100 hl/ha

8. Laatukuohuviini – sadonkorjuu käsin 14 000 kg rypäleitä/ha

9. Laatukuohuviini – koneellinen sadonkorjuu 13 500 kg rypäleitä/ha

6. Rajattu maantieteellinen alue

Viinitilarekisterissä luokkiin I ja II luetellut seuraavien kuntien alueet: Bak, Becsehely, Csörnyeföld, Dobri, Eszteregnye, Homokkomárom, Kerkateskánd, Lenti, Letenye, Magyarszerdahely, Murarátka, Muraszemenye, Nagykanizsa, Rigyác, Söjtör, Szécsi-sziget, Tormafölde, Valkonya, Zajk, Bérbaltavár, Csáford, Dióskál, Egeraracsa, Galambok, Garabonc, Miháld, Nagyrada, Orosztony, Pakod, Sármellék, Szentgyörgyvár, Tekenye, Vindornyalak, Vindornyaszőlős, Zalabér, Zalakaros, Zalaszabar, Zalaszántó ja Zalaszentgrót

7. Viininvalmistuksessa käytettävä rypälelajike tai -lajikkeet

blauburger

cabernet franc - cabernet

cabernet franc - carbonet

cabernet franc - carmenet

cabernet franc - gros cabernet

cabernet franc - gros vidur

cabernet franc - kaberne fran

cabernet sauvignon

chardonnay - chardonnay blanc

chardonnay - kereklevelű

chardonnay - morillon blanc

chardonnay - ronci bilé

cserszegi fűszeres

csókaszőlő

furmint - furmint bianco

furmint - moslavac bijeli

furmint - mosler

furmint - posipel

furmint - som

furmint - szigeti

furmint - zapfner

hárslevelű - feuilles de tilleul

hárslevelű - garszleveljü

hárslevelű - lindeblättrige

hárslevelű - lipovina

irsai olivér - irsai

irsai olivér - muskat olivér

irsai olivér - zolotis

irsai olivér - zolotisztüj rannüj

kabar

kadarka - csetereska

kadarka - fekete budai

kadarka - gamza

kadarka - jenei fekete

kadarka - kadar

kadarka - kadarka negra

kadarka - negru moale

kadarka - szkadarka

kadarka - törökszőlő

karát

királyleányka - dánosi leányka

királyleányka - erdei sárga

királyleányka - feteasca regale

királyleányka - galbena de ardeal

királyleányka - königliche mädchentraube

királyleányka - königstochter

királyleányka - little princess

korona

kékfrankos - blauer lemberger

kékfrankos - blauer limberger

kékfrankos - blaufränkisch

kékfrankos - limberger

kékfrankos - moravka

kéknyelű - blaustängler

kékoportó - blauer portugieser

kékoportó - modry portugal

kékoportó - portugais bleu

kékoportó - portugalske modré

kékoportó - portugizer

kövidinka - a dinka crvena

kövidinka - a dinka mala

kövidinka - a dinka rossa

kövidinka - a kamena dinka

kövidinka - a ruzsica

kövidinka - steinschiller

kövérszőlő - grasa

kövérszőlő - grasa de cotnari

merlot

nektár

nero

olasz rizling - grasevina

olasz rizling - nemes rizling

olasz rizling - olaszrizling

olasz rizling - riesling italien

olasz rizling - risling vlassky

olasz rizling - taljanska grasevina

olasz rizling - welschrieslig

ottonel muskotály - miszket otonel

ottonel muskotály - muscat ottonel

ottonel muskotály - muskat ottonel

pinot blanc - fehér burgundi

pinot blanc - pinot beluj

pinot blanc - pinot bianco

pinot blanc - weissburgunder

pinot noir - blauer burgunder

pinot noir - kisburgundi kék

pinot noir - kék burgundi

pinot noir - kék rulandi

pinot noir - pignula

pinot noir - pino csernüj

pinot noir - pinot cernii

pinot noir - pinot nero

pinot noir - pinot tinto

pinot noir - rulandski modre

pinot noir - savagnin noir

pinot noir - spätburgunder

pintes

pátria

rajnai rizling - johannisberger

rajnai rizling - rheinriesling

rajnai rizling - rhine riesling

rajnai rizling - riesling

rajnai rizling - riesling blanc

rajnai rizling - weisser riesling

rizlingszilváni - müller thurgau

rizlingszilváni - müller thurgau bijeli

rizlingszilváni - müller thurgau blanc

rizlingszilváni - rivaner

rizlingszilváni - rizvanac

rozália

rózsakő

sauvignon - sauvignon bianco

sauvignon - sauvignon bijeli

sauvignon - sauvignon blanc

sauvignon - sovinjon

syrah - blauer syrah

syrah - marsanne noir

syrah - serine noir

syrah - shiraz

syrah - sirac

szürkebarát - auvergans gris

szürkebarát - grauburgunder

szürkebarát - graumönch

szürkebarát - pinot grigio

szürkebarát - pinot gris

szürkebarát - ruländer

sárga muskotály - moscato bianco

sárga muskotály - muscat blanc

sárga muskotály - muscat bélüj

sárga muskotály - muscat de frontignan

sárga muskotály - muscat de lunel

sárga muskotály - muscat lunel

sárga muskotály - muscat sylvaner

sárga muskotály - muscat zlty

sárga muskotály - muskat weisser

sárga muskotály - weiler

sárga muskotály - weisser

tramini - gewürtztraminer

tramini - roter traminer

tramini - savagnin rose

tramini - tramin cervené

tramini - traminer

tramini - traminer rosso

turán

vulcanus

zengő

zenit

zeus

zweigelt - blauer zweigeltrebe

zweigelt - rotburger

zweigelt - zweigeltrebe

zöld veltelíni - grüner muskateller

zöld veltelíni - grüner veltliner

zöld veltelíni - veltlinské zelené

zöld veltelíni - zöldveltelíni

8. Yhteyden/yhteyksien kuvaus

8.1. Viinit, laatukuohuviinit ja helmeilevät viinit (1)

1. Rajatun alueen kuvaus

Zalan viinialue sijaitsee Zalan läänissä Balatonin länsipuolella. Zalan läänissä on ihanteelliset ilmasto-olot viininviljelylle. Lämpötila, sadejakauma ja tuuliolosuhteet ovat optimaaliset laatuviinien tuotannon kannalta.

Ilmastotekijöistä tärkein on vaaditun lämpötilan saavuttaminen. Viinialueen vuotuinen keskilämpötila on 9–11 °C. Äärimmäisen kylmää tai lämmintä, mikä aiheuttaisi tuntuvia vaurioita viiniköynnöksille, on harvoin. Zalajoen varren tulvatasanteet lieventävät merkittävästi suurempia lämpötilavaihteluja. Kis-Balatonin ennallistamisen myötä korkealaatuisten viinien tuotantoedellytykset läheisillä kukkuloilla ovat parantuneet entisestään. Viinialueella kukkulat sijaitsevat pohjoinen-etelä-suunnassa, ja niitä halkovat länsi-itä-suuntaiset laaksot, mikä myös edistää korkealaatuisten Zala-viinien tuotantoa.

Viinialueen ilmastoindikaattorit:

— auringonpaisteen tuntimäärä vuodessa: 1 950 – 2 000 tuntia

— vuotuinen keskilämpötila: 9–11 C°

— sademäärä kasvukauden aikana: 400–450 mm

— vuotuinen sademäärä: 650–700 mm.

8.2. Viinit, laatukuohuviinit ja helmeilevät viinit (2)

1. Viinityyppien kuvaus

a) Viinien kuvaus: Suojatun alkuperänimityksen ”Zala” tuotantoalue käsittää Zalan läänin. Mannerilmaston submediterraanista luonnetta muokkaa kaksi sääoloihin vaikuttavaa tekijää: Alppien kautta saapuvat valtamerelliset ilmavirrat, jotka tuovat viileää, kosteaa ilmaa, ja Adrianmereltä saapuvat välimerelliset ilmavirat, jotka tuovat kuivaa ja lämmintä ilmaa Zalan viinialueelle. Tämän seurauksena kesät ovat kosteampia ja viileämpiä kuin Välimeren alueella, kun taas syksyt ovat aurinkoisempia ja kuivempia kuin muilla sellaisilla alueilla, joilla vallitsee mannerilmasto. Jo keskiajalla Zalassa vallitsi kukoistava viininviljelykulttuuri. Tästä on osoituksena vuodelta 868 peräisin oleva asiakirja, jossa mainitaan viininviljely Zalajoen varrella. Myöhemmin Zalan viinit mainitaan Ladislaus IV:n vuonna 1288 määräämässä Esztergomin tullitariffissa. Turkkilaisten tekemien istutusten ansiosta syötäviksi tarkoitettujen viinirypäleiden viljely yleistyi, millä oli myöhemmin merkittävä rooli viininviljelyssä Zalan laaksossa. Zalassa viljeltiin 1700-luvulla parhaalla menestyksellä punaviiniä tuottavia rypäleitä. Olasz rizling -lajikkeen viljely alkoi 1800-luvun jälkipuoliskolla, ja lajike on edelleen hallitsevassa asemassa viinialueella. Viininvalmistukseen tarkoitettujen rypäleiden lisäksi 1800-luvun alkupuoliskolla isossa osassa nykyistä Zalan viinialuetta viljeltiin syötäviksi tarkoitettuja viinirypäleitä. Tärkeimmät lajikkeet: valkoinen ja punainen Chasselas, Duhamel, Wibert gyöngyszőlők, Sárga mézes ja erilaiset muskotály (muskat) -tyypit (tavanomainen, Hamburg, Alexandria, Ottonel). Viinikirva tuhosi Zalan läänissä suurimman osan silloisista viinitarhoista. Eurooppalaiset lajikkeet hävisivät kokonaan joistakin osista lääniä. Koska haluttiin mukautua silloisiin markkinaolosuhteisiin, Zalan laaksoa ympäröiville kukkuloille istutettiin pääasiassa syötäviksi tarkoitettuja viinirypäleitä. Chasselasista ja Olasz rizlingista tuli tulloin hallitsevat lajikkeet. Zalan läänissä harjoitetun viininviljelyn arvostusta osoitti tuolloin se, että Zalaszabarin Rajnai rizling menestyi hyvin Lontoon viininäyttelyssä vuonna 1874.

b) Laatukuohuviinin kuvaus: Zala-laatukuohuviinien laatu taataan pääasiassa Zalan viinialueella tuotettujen cuvée-viinien laadulla. Näille cuvée-viineille on ominaista raikkaus sekä kypsä ja selkeä happorakenne, joka on välttämätön kuohuviinin tuotannon kannalta. Zala-kuohuviinien ominaispiirre on pitkään maistuva hedelmäisyys. Upealla Zalan alueella tuotetun kuohuviinin historia juontaa juurensa 1960-luvulle, jolloin alueesta tuli merkittävä unkarilaisten kuohuviinien tuottajien (esim. Pannonvin ja Törley) toimittaja. Zala-laatukuohuviinien laadun takaa useiden lajikkeiden erityinen harmonia. Tätä laajaa lajikevalikoimaa on tuhansien vuosien ajan kehittänyt alueelle asettunut monietninen väestö, jonka rinnakkaiselo on tyypillistä Zalan viinialueelle.

c) Helmeilevän viinin kuvaus: Zalan helmeilevien viinien laatu taataan pääasiassa Zalan viinialueella tuotettujen viinien laadulla. Näille viineille on ominaista raikkaus sekä kypsä ja selkeä happorakenne, joka on välttämätön helmeilevien viinin tuotannon kannalta. Zalan helmeilevien viinien ominaispiirre on pitkään maistuva hedelmäisyys ja sitrushedelmäinen luonne.

8.3. Viinit, laatukuohuviinit ja helmeilevät viinit (3)

1. Tuotantoalueen, inhimillisten tekijöiden ja tuotteen välinen yhteys

a) Viini: Alppien kautta saapuvat valtamerelliset ilmavirrat ja Adrianmeren kautta saapuvat välimerelliset ilmavirrat vaikuttavat Zalan viinialueen ilmastoon ja tuottavat riittävästi sateita kesäkaudella, joten kuivia päiviä on vähän verrattuna saman leveyspiirin manneralueisiin. Ruskomaan vedenpidätyskyvyn ansiosta viiniköynnöksillä on riittävästi vettä myös kesän kuumuuden aikana. Yhdessä nämä kaksi luontotekijää varmistavat viiniköynnösten kehittymisen sekä hapokkaiden, raikkaiden, pirteiden ja hedelmäisten Zala-viinien tuotannon. Yksi Zalan tuotantoalueen ominaispiirteistä on, että Zalan läänille tyypillisiä keskimyöhäisiä (esim. Kadarka ja Kékoportó) ja myöhäisiä (esim. Olasz rizling, Kékfrankos ja Szürkebarát) lajikkeita viljellään tavallisesti eteläisillä, lounaisilla ja kaakkoisilla rinteillä. Syksy on pitkä ja aurinkoinen välimerellisten antisyklonien ansiosta, ja auringonsäteet heijastuvat kukkuloiden juurten pienistä puroista ja joista ja Kis-Balatonin pinnasta, mikä edistää rypäleiden kypsymistä. Zala-viinien hapot ovatkin pyöristettyjä ja kypsyneitä. Rosee- ja punaviinien tanniinit ovat silkkiä ja elegantteja, ja viinit ovat täyteläisiä ja hyvin maukkaita.

b) Laatukuohuviinit: Zalan viinialueen lajikerakenteen moninaisuuden ansiosta alueella tuotettujen cuvéiden harmoninen leikkaaminen muodostaa perustan Zala-laatukuohuviinien hillityille mutta myös eleganteille aromeille ja hedelmäiselle maulle. Zala-laatukuohuviinien hedelmäinen ja monivivahteinen maku ja aromirakenne johtuvat Zalan viinialueen lajikekirjosta. Alueen ainutlaatuinen ilmasto on mannerilmaston ja osittain välimerellisen ilmaston sekoitus, ja sen ansiosta viiniköynnösten kasvuolosuhteet ovat optimaaliset läpi vuoden: Koska Kis-Balaton-järven vesimassa jäähdyttää kesällä ja suhteellinen ilmankosteus on veden haihtumisen vuoksi melko korkea, ilma ei ole kovin kuivaa ja kuivia päiviä on vähän. Savirikasteiset huuhtoutuneet ruskomaat pidättävät sadevettä hyvin talvella ja keväällä, joten viiniköynnökset saavat jatkuvasti vettä. Nämä ainutlaatuiset ilmasto- ja maaperäolosuhteet mahdollistavat rypäleiden jatkuvan ja stressittömän kehityksen kriittisten kesäkuukausien aikana, mikä estää tunkkaisten tuoksujen ja kypsymättömien raakojen happojen muodostumisen kuohuviineihin. Koska Kis-Balatonin vedenpinta heijastaa auringonsäteitä, kukkuloiden ja vuorten rinteiden viljelmät Zalan viinialueella saavat enemmän valoa kuin aurinkoisten tuntien keskimäärästä voisi olettaa. Tämä on erityisen tärkeää syksyllä, joka on pitkä ja aurinkoinen välimerellisten antisyklonien ansiosta, joten Zala-laatukuohuviinit ovat täyteläisiä, aromikkaita ja maukkaita.

c) Helmeilevä viini: Zalan viinialueen lajikerakenteen moninaisuuden ansiosta alueella tuotettujen viinien harmonisuus muodostaa perustan helmeilevien Zala-viinien hillityille mutta myös eleganteille aromeille ja hedelmäiselle maulle. Helmeilevien Zala-viinien hedelmäinen ja monivivahteinen maku ja aromirakenne johtuvat Zalan viinialueen lajikekirjosta. Alueen ainutlaatuinen ilmasto on mannerilmaston ja osittain välimerellisen ilmaston sekoitus, ja sen ansiosta viiniköynnösten kasvuolosuhteet ovat optimaaliset läpi vuoden: Koska Kis-Balaton-järven vesimassa jäähdyttää kesällä ja suhteellinen ilmankosteus on veden haihtumisen vuoksi melko korkea, ilma ei ole kovin kuivaa ja kuivia päiviä on vähän. Savirikasteiset huuhtoutuneet ruskomaat pidättävät sadevettä hyvin talvella ja keväällä, joten viiniköynnökset saavat jatkuvasti vettä. Nämä ainutlaatuiset ilmasto- ja maaperäolosuhteet mahdollistavat rypäleiden jatkuvan ja stressittömän kehityksen kriittisten kesäkuukausien aikana, mikä estää tunkkaisten tuoksujen ja kypsymättömien raakojen happojen muodostumisen helmeileviin viineihin.

9. Olennaiset lisäedellytykset (pakkaaminen, merkinnät, muut vaatimukset)

Tuotanto rajatun tuotantoalueen ulkopuolella

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Zalan, Somogyn, Vasin ja Veszprémin kuntien alueella

Merkintöjä koskevat säännöt (1)

Oikeudellinen kehys:

SAN-/SMM-nimitystä hallinnoivan järjestön toimesta, jos tästä säädetään jäsenvaltioissa

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

a) viinien osalta ilmaisu ”oltalom alatt álló eredetmegjelölés” (suojattu alkuperänimitys) voidaan korvata perinteisellä merkinnällä ”védett eredetű bor” (suojattu viini)

b) lajikkeen nimi ja tietyn pienemmän maantieteellisen yksikön nimi voidaan esittää kirjaimin, jotka ovat pienempiä tai yhtä suuria kuin samassa visuaalisessa kentässä olevat kirjaimet.

c) seuraavat ilmaisut, muut ilmaisut, joiden käyttöä on rajoitettu, tuotantomenetelmän kertovat ilmaisut ja muut ilmaisut, joiden käyttöä säännellään, ovat mahdollisia: Ilmaisut, jotka voidaan merkitä viineihin: ”Késői szüretelésű bor” (myöhäisen sadonkorjuun viini), ”Válogatott szüretelésű bor” (valikoidun sadon viini), ”Jégbor” (jääviini), ”Muzeális” bor (historiallinen viini), ”Barrique” (tynnyrissä kypsytetty viini), ”Első szüret” (ensimmäinen sato) tai ”Virgin vintage” (uuden istutuksen ensimmäinen viini), ”Muskotály” (muskat), ”Szemelt” (valikoitu), ”Termőhelyen palackozva” (pullotettu tuotantopaikalla), ”Újbor” (uusi viini), ””Ó” bor” (vanha viini), ”Termelői palackozás” (tuottajan pullottama), ”Pinceszövetkezetben palackozva” (pullotettu osuustoiminnallisessa viininvalmistamossa) Laatukuohuviini: ”Muskotály” (muskat), ”Nyerspezsgő” (Brut-kuohuviini), ”Termőhelyen palackozva” (pullotettu tuotantopaikalla), ”Termelői pezsgő” (tuottajan kuohuviini), ”Termelői palackozás” (tuottajan pullottama), ”Pinceszövetkezetben palackozva” (pullotettu osuustoiminnallisessa viininvalmistamossa) Helmeilevä viini: ”Muskotály” (muskat), ”Termőhelyen palackozva” (pullotettu tuotantopaikalla), ”Termelői palackozás” (tuottajan pullottama), ”Pinceszövetkezetben palackozva” (pullotettu osuustoiminnallisessa viininvalmistamossa)

Merkintöjä koskevat säännöt (2)

Oikeudellinen kehys:

SAN-/SMM-nimitystä hallinnoivan järjestön toimesta, jos tästä säädetään jäsenvaltioissa

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Rajattua tuotantoaluetta pienempi maantieteellinen yksikkö, joka voidaan ilmoittaa yhdessä alkuperänimityksen ”Zala/Zalai” kanssa: — ”Kis-Balatonin” piirikunta: Zalaszabarin, Nagyradan ja Garaboncin kunnat; — ”Csáford”: osa Zalaszentgrótin kuntaa; — ”Aranyod”: osa Zalaszentgrótin kuntaa.

Linkki eritelmään

https://boraszat.kormany.hu/download/e/42/e2000/Zala%20OEM_modositott%20termekleiras_v2_korrnelkul.pdf

(1) EUVL L 9, 11.1.2019, s. 2.